Source: https://www.teplice.sk/oznamy/navrh-dodatku-c-1-vseobecne-zavazneho-nariadenia-c-6-2014-o-dodrziavani-cistoty-a-poriadku-na-uzemi-mesta-trencianske-teplice.html
Timestamp: 2018-10-22 22:23:27+00:00
Document Index: 3360900

Matched Legal Cases: ['§ 6', '§7', '§9', '§7', '§9', '§10']

Návrh Dodatku č. 1 Všeobecne záväzného nariadenia č. 6/2014 o dodržiavaní čistoty a poriadku na území Mesta Trenčianske Teplice
zverejňuje návrh Dodatku č. 1 Všeobecne záväzného nariadenia č. 6/2014 o dodržiavaní čistoty a poriadku na území Mesta Trenčianske Teplice v znení Dodatku č. 1
Pripomienky k návrhu nariadenia môžete uplatniť do 14.8.2018 na Mestskom úrade v Trenčianskych Tepliciach.
Dodatku č. 1 Všeobecne záväzného nariadenia Mesta Trenčianske Teplice č. .../2018, ktorým sa mení a dopĺňa VZN č. 6/2014 o dodržiavaní čistoty a poriadku na území mesta Trenčianske Teplice
Mestské zastupiteľstvo v Trenčianskych Tepliciach na svojom zasadnutí dňa 11.12. 2014 prijalo Uznesenie č. 11/XII/2014 ktorým schválilo Všeobecne záväzné nariadenie Mesta Trenčianske Teplice č. 6/2014 o dodržiavaní čistoty a poriadku na území mesta Trenčianske Teplice.
Mesto Trenčianske Teplice na základe samostatnej pôsobnosti podľa článku 67 a 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších predpisov vydáva pre územie Mesta Trenčianske Teplice tento
Všeobecne záväzného nariadenia č. 6/2014 o dodržiavaní čistoty a poriadku na území mesta Trenčianske Teplice. Toto VZN sa mení a dopĺňa nasledovne:
V §7 ods. 3), sa posledná veta nahrádza nasledovnými vetami:
„Otváracie hodiny detských a športových ihrísk v areáli ZŠ A. Bagara v Trenčianskych
Tepliciach sú nasledovné:letné obdobie (od 15.5. do 30.9.) – od 8.00 hod. do 21.00 hod,
zimné obdobie (od 1.10. do 14. 5.) od 8.00 hod. do 18.00 hod..Mimo týchto hodín je
zakázané využívať akékoľvek zariadenie predmetného verejného priestranstva, t.j. detských a športových ihrísk.“
V §9 sa dopĺňa nový odsek 2) ktorý znie nasledovne:
„Porušenie ustanovenia §7 ods. 3) tohto VZN fyzickou osobou sa posudzuje ako priestupok
podľa osobitného predpisu.“
3. V §9 sa pôvodné odseky 2), 3), 4), 5) označujú ako odseky 3), 4), 5), 6).
4. V §10 sa dopĺňa nový ods. 7, ktorý znie:
„7. Toto VZN č. ...../2018, ktorým sa mení a dopĺňa VZN č. 6/2014 o dodržiavaní čistoty a poriadku na území mesta Trenčianske Teplice bolo schválené Mestským zastupiteľstvom v Trenčianskych Tepliciach dňa XX.YY. 2018 a nadobúda účinnosť 15-tym dňom od vyvesenia na úradnej tabuli mesta.“
PhDr. Štefan Škultéty, primátor mesta